ह्यू जैकमैन
ह्यू माइकल जैकमैन (जन्म 12 अक्टूबर 1968) एक ऑस्ट्रेलियाई अभिनेता और निर्माता हैं, जो फिल्म, संगीत, थिएटर और टीवी से जुड़े हुए हैं. उन्होंने बड़ी फिल्मों में अपनी भूमिकाओं के लिए अंतरराष्ट्रीय स्तर पर मान्यता प्राप्त की. उन्हें एक्शन/सुपरहीरो, ऐतिहासिक और रोमांटिक चरित्रों के लिए खास तौर पर जाना जाता है. X-मेन श्रृंखला में वोल्वरीन की अपनी भूमिका से वे विख्यात हुए। साथ ही, केट एंड लियोपोल्ड, वैन हेल्सिंग, द प्रेस्टिज और ऑस्ट्रेलिया से भी उनकी ख्याति बढी. जैकमैन एक गायक, नर्तक और मंच संगीत के अभिनेता है और उन्होंने द बॉय फ्रॉम ओजेड (The Boy from Oz) में अपनी भूमिका के लिए टोनी पुरस्कार जीता। नवम्बर 2008 में, ओपन सेलोन ने ह्यू जैकमैन को जीवित लोगों में सबसे आकर्षक व्यक्तियों में से एक बताया। बाद में उसी महीने, पीपल (पत्रिका) (People) नामक पत्रिका ने जैकमैन को "सेक्सिएस्ट मैन अलाईव" के खिताब से नवाजा. तीन बार टोनी पुरस्कार के मेजबान रहे जैकमैन ने 22 फ़रवरी 2009 को 81वें अकादमी पुरस्कार समारोह की मेजबानी की। जैकमैन को मोशन पिक्चर आर्ट्स एंड साइंसेज की अकादमी का एक सदस्य बनने के लिए आमंत्रित किया गया है। यदि वह स्वीकार करते हैं तो उन्हें 2009 सितंबर में शामिल कर लिया जाएगा।